રિપોર્ટીંગના ક્ષેત્રમાં દુનિયાની બે સૌથી મુશ્કેલ લાગતી પ્રક્રિયા એટલે દૂધના સાચા ભાવ પૂછવા અને બીજુ વોક્સપોપ લેવા. ઈલેક્ટ્રોનિક મીડિયા સાથે સંલગ્ન લોકોને વોક્સપોપનો અર્થ સમજાઈ ગયો હશે. બાકી વોક્સપોપને અડધા લોકો સિનેમાના પોપકોર્ન સાથે સરખાવે છે. હું છેલ્લા દોઢેક વર્ષથી મુક્તા સિનેમામાં વોક્સપોપ લેવા માટે જાવ છું, અને મને ફિલ્મ જોવા આવતી દુનિયાની તમામ ઓડિયન્સનો હવે ખ્યાલ આવી ગયો છે. કેવા અને કેટલા પ્રકારની ઓડિયન્સ હોય છે તેની એક ઉડતી નજર નાખીએ. એક, જે લોકો ફિલ્મ જોવા માટે આવેલા છે, અને સમજવી છે, બીજા દિવસે વર્તમાનપત્રો કે ડિજીટલ માધ્યમમાં લખવું છે. આ લોકો તમને રિવ્યું નહીં આપી શકે. કારણ કે તે ઓલરેડી કોઈ સંસ્થા સાથે અટેચ થયેલા છે. બીજુ એવી પબ્લિક જે માત્ર મનોરંજન કરવા આવે છે. ત્રીજી એવી પબ્લિક જેઓ ફિલ્મ સાથે દિલથી જોડાયેલા છે. તેના પછી ગુલ્લી પબ્લિક, કોઈવાર આવી જનતા પાછળ બેગ ભરાવેલું હોય અને મને બાઈટ આપી દીધાના પણ દાખલા છે. પ્રેમી પબ્લિક, જે પોતાની માશૂકા સાથે ફિલ્મ જોવા સિવાયના ઈમરાન હાશ્મીવેળા કરવા માટે આવેલું હોય.